Α4-0195/95

Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 80/777/ΕΟΚ περί προσεγγίσεως των νομοθεσιών των κρατών μελών σχετικά με την εκμετάλλευση και διάθεση στο εμπόριο των φυσικών μεταλλικών νερών (COM(94)0423 - C4-0176/94 - 94/0235(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 2, τρίτο εδάφιο (οδηγία 80/777/ΕΟΚ)

>Αρχικό κείμενο>

Η διάρκεια ισχύος της βεβαιώσεως που προβλέπεται στο δεύτερο εδάφιο δεν μπορεί να υπερβεί περίοδο δέκα ετών. Δεν χρειάζεται διαδικασία για την αναγνώριση που προβλέπεται στο πρώτο εδάφιο, εάν η βεβαίωση ανανεώθηκε πριν από τη λήξη της εν λόγω περιόδου.

>Κείμενο μετά την ψηφοφορία στο ΕΚ>

Η διάρκεια ισχύος της βεβαιώσεως που προβλέπεται στο δεύτερο εδάφιο δεν μπορεί να υπερβεί περίοδο πέντε ετών. Δεν χρειάζεται διαδικασία για την αναγνώριση που προβλέπεται στο πρώτο εδάφιο, εάν η βεβαίωση ανανεώθηκε πριν από τη λήξη της εν λόγω περιόδου.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 2

Άρθρο 4 (οδηγία 80/777/ΕΟΚ)

>Αρχικό κείμενο>

2. Στο άρθρο 4 παρεμβάλλεται η ακόλουθη παράγραφος:

"1α) Επιπλέον, επιτρέπεται ο διαχωρισμός ενώσεων σιδήρου, μαγγανίου και θείου, καθώς και αρσενικού, μέσω κατεργασίας με αέρα εμπλουτισμένο σε όζον, στο βαθμό που η κατεργασία αυτή δεν μεταβάλλει τη σύσταση του νερού ως προς τα βασικά συστατικα του στα οποία οφείλει τις ιδιότητές του και, εφόσον:

- η κατεργασία ανταποκρίνεται στους όρους χρήσεως που πρόκειται να καθορισθούν σύμφωνα με τη διαδικασία του άρθρου 12,

- η κατεργασία ελέγχεται ειδικά από τις αρμόδιες αρχές

>Κείμενο μετά την ψηφοφορία στο ΕΚ>

2. Το άρθρο 4 αντικαθίσταται από το ακόλουθο κείμενο:

«Δεν επιτρέπεται οποιαδήποτε άλλη επεξεργασία ή προσθήκη ουσίας σε φυσικά μεταλλικά νερά στην πηγή τους, εκτός από το διαχωρισμό ανεπιθύμητων ή πτητικών συστατικών, όπως ενώσεων σιδήρου, μαγγανίου, θείου και αρσενικού, μέσω διήθησης ή μετάγγισης, εν ανάγκη μετά από κατεργασία με αέρα - συμπεριλαμβανομένης της χρησιμοποίησης αέρα εμπλουτισμένου σε όζον, στο βαθμό που η κατεργασία αυτή δεν μεταβάλλει τη σύσταση του φυσικού μεταλλικού νερού ως προς τα βασικά συστατικα του στα οποία οφείλει τις ιδιότητές του.

>Κείμενο μετά την ψηφοφορία στο ΕΚ>

- η χρησιμοποίηση αέρα εμπλουτισμένου σε όζον πρέπει να λαμβάνει χώρα σύμφωνα με τους όρους χρήσεως που πρόκειται να καθορισθούν με τη διαδικασία του άρθρου 12, και πρέπει να ελέγχεται ειδικά από τις αρμόδιες αρχές

Ο διαχωρισμός ή η μείωση της περιεκτικότητας των ανεπιθύμητων συστατικών πρέπει να λαμβάνουν χώρα σύμφωνα με τη διαδικασία που καθορίζεται στο άρθρο 12.»

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 8, παράγραφος 3α (νέα) (Οδηγία 80/777/ΕΟΚ)

>Κείμενο μετά την ψηφοφορία στο ΕΚ>

3α. Στο άρθρο 8 παρεμβάλλεται η ακόλουθη νέα παράγραφος 3α:

"3α. Η μέθοδος που χρησιμοποιήθηκε για την επεξεργασία του μεταλλικού νερού πρέπει να αναγράφεται στη συσκευασία.»

(Τροπολογία 7)

ΆΡΘΡΟ 1, ΠΑΡΑΓΡΑΦΟΣ 3β (νέο)

Άρθρο 9, παράγραφος 1α (νέα) (Οδηγία 80/777/ΕΟΚ)

>Κείμενο μετά την ψηφοφορία στο ΕΚ>

3β. Στο άρθρο 9 να προστεθεί η εξής νέα παράγραφος 1α:

"1α. Επιτρέπεται η αναγραφή της ονομασίας «νερό πηγής» για τα νερά που είναι πόσιμα στη φυσική τους κατάσταση, έχουν εμφιαλωθεί στον τόπο της πηγής και συμμορφώνονται με τους κανόνες και τους ελέγχους που παρατίθενται στο παράρτημα 1 σημείο 4, παράρτημα 2 σημεία 2 και 3 καθώς και στα άρθρα 5 και 8 της παρούσας οδηγίας, εφόσον δεν έχουν υποστεί περαιτέρω επεξεργασία παρά μόνο ενδεχομένως διήθηση, μετάγγιση ή αερισμό και εφόσον τούτο δεν προκαλεί στην επισήμανση σύγχυση με τα φυσικά μεταλλικά νερά.»

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 4

>Αρχικό κείμενο>

4. Στο άρθρο 9 διαγράφεται η παράγραφος 4.

>Κείμενο μετά την ψηφοφορία στο ΕΚ>

4. Διαγράφεται

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 7

Άρθρο 11, παύλα 5α (νέα) (οδηγία 80/777/ΕΟΚ)

>Κείμενο μετά την ψηφοφορία στο ΕΚ>

- ο κατάλογος και οι οριακές τιμές των βλαβερών στοιχείων.

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 8α (νέα)

>Κείμενο μετά την ψηφοφορία στο ΕΚ>

8α. Στο Παράρτημα Ι, μέρος ΙΙ, να προστεθεί το ακόλουθο σημείο μετά το σημείο 1.2.3.

«Διατάξεις σχετικές με τοξικές ουσίες

>Κείμενο μετά την ψηφοφορία στο ΕΚ>

Οι διατάξεις οι σχετικές με τοξικές ουσίες, που προβλέπονται στο παράρτημα Ι Δ της οδηγίας του Συμβουλίου για την ποιότητα του ποσίμου νερού (80/778/ΕΟΚ)(1) ισχύουν και γαι την παρούσα οδηγία όσον αφορά το μεταλλικό νερό».

____________

(1) ΕΕ L 229 της 30.08.1980, σελ. 11

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 80/777/ΕΟΚ περί προσεγγίσεως των νομοθεσιών των κρατών μελών σχετικά με την εκμετάλλευση και διάθεση στο εμπόριο των φυσικών μεταλλικών νερών (COM(94)0423 - C4-0176/94 - 94/0235(COD))

(Διαδικασία συναπόφασης: Πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (CΟΜ(94)0423 - 94/0235(COD) ((ΕΕ C 314 της 11ης Νοεμβρίου 1994, σελ. 4)),

- παραπέμποντας στο άρθρο 189 Β, παρ. 2 της Συνθήκης ΕΚ και το άρθρο 100 Α της ίδιας Συνθήκης, όπου στηρίζεται η υποβληθείσα από την Επιτροπή πρόταση (C4-0176/94),

- στηριζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0195/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να περιλάβει, στην κοινή θέση που θα εκδώσει σύμφωνα με το άρθρο 189 Β, παρ. 2 της Συνθήκης ΕΚ, τις τροπολογίες που ενέκρινε το Σώμα[semigr ]

4. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. επισημαίνει ότι η Επιτροπή υποχρεούται να του υποβάλει κάθε τροποποίηση που προτίθεται να επιφέρει στην τροποποιημένη από το Σώμα μορφή της πρότασή της[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.